tomron87/hebrew-wikipedia-sentences-corpus huggingface dataset:
אנזימי הגבלה נמצאים באופן טבעי בחיידקים רבים, שם הם משמשים כמנגנון הגנה בפני בקטריופאג'ים (האנזימים חותכים את ה-DNA של הפאג' וגורמים להרס הפאג', בעוד ה-DNA של החיידק ממותל ולא מושפע מאנזים ההגבלה).
שמות אנזימי ההגבלה ניתנים להם על שם החיידק שבו נמצאו: EcoRI נמצא ב-E.
coli; ה-R מייצג זן ספציפי של החיידק (RY13).
קיימים שלושה סוגים של אנזימי הגבלה, המסומנים באותיות II ,I ו-III; כל סוג משתמש בשיטה שונה במקצת לחיתוך ה-DNA.
אנזים ההגבלה HindIII, למשל, נמצא בחיידק Haemophilus influenzae והוא אנזים מסוג III.
לאנזימי ההגבלה חשיבות עליונה בביולוגיה מולקולרית, בהנדסה גנטית ובביוטכנולוגיה; גילוים חולל מהפכה של ממש בתחומים אלו.
את אנזימי ההגבלה מחלקים לשלושה סוגים, המסומנים באותיות II ,I ו-III, על פי מאפיינים כמו הרכב, קופקטורים הדרושים לפעולתם, אופן החיתוך שלהם ומיקום אתר חיתוך ה-DNA שלהם ביחס לרצף המטרה.
סוג I () – החיתוך מתבצע בריחוק מאתר ההכרה.
פעילותם של אנזימים אלו היא הגבלה ומתילציה ().
סוג II () – החיתוך מתבצע בתוך או במרחק קצר מאתר ההכרה; לפעולתם נדרש לרוב מגנזיום; פעילותם של אנזימים אלו מוגבלת כאנזים הגבלה והם לא מבצעים מתילציה.
סוג III () – החיתוך מתבצע במרחק קצר מאתר ההכרה; לפעילותם נדרש ATP (אך הם לא מפרקים אותו); S-אדנוזיל-L-מתיונין מזרז את התגובה אך אינו נדרש; קיימים כחלק מקומפלקס עם מתיל טראנספראז ().
אנזימי הגבלה סוג I היו הראשונים שהתגלו וזוהו לראשונה בשני גזעים שונים (K-12 and B) של E.
אנזימים אלו חותכים באתר שונה מאתר ההכרה, במרחק של יותר מ-1,000 זוגות בסיסים.
החיתוך מתרחש בעקבות תהליך של טרנסלוקציה DNA.
אתר ההכרה הוא אסימטרי ומורכב משני חלקים: אחד הכולל 3–4 נוקלאוטידים, ואחר הכולל 4–5 נוקלאוטידים – המופרדים על ידי כ-6–8 נוקלאוטידים.
לאנזימים אלו פעילות מגוונת, והם מבצעים הן פעילות של חיתוך והן פעילות של מודיפיקציה של הרצף, כתלות במצב המתילציה של DNA המטרה.
הקופקטורים S-אדנוזיל-L-מתיונין (AdoMet), ATP ויוני מגנזיום (Mg2+) נדרשים לצורך פעילותם המלאה של אנזימים אלו.
אנזימי הגבלה מסוג I מורכבים משלוש תת-יחידות:
HsdR נדרש לצורך הגבלה (חיתוך)
HsdM נדרש להוספת קבוצות מתיל ל-DNA (פעילות מתילטרנספראז)
HsdS חיוני לספציפיות של אתר ההכרה (DNA-binding) בנוסף לפעילויות ההגבלה והמתילציה
קיימים מספר הבדלים בין אנזימי הגבלה סוג II לאנזימי הגבלה סוג I.
אנזימי סוג II טיפוסיים הם הומודימרים, אתרי ההכרה שלהם הם פלינדרומים ואינם מופרדים, ואורכם 4–8 נוקלאוטידים, החיתוך נעשה באתר ההכרה, והם לא צריכים ATP או AdoMet לפעילותם – לרוב הם צריכים רק Mg2+ כקופקטור.
אנזימים מסוג זה הם אנזימי ההגבלה הזמינים והנפוצים ביותר.
בשנות התשעים של המאה ה-20 ובתחילת שנות ה-2000, התגלו אנזימים חדשים מסוג זה שאינם עונים לקריטריונים הקלאסיים המגדירים אנזימים אלו, ובעקבות זאת הוגדרו תת-סוגים לחלוקת אנזימים מסוג זה לתת קטגוריות בהתבסס על מאפיינים טיפוסיים.
תת-קבוצות אלו מיוצגות על ידי אות סיומת:
סוג תיאור דוגמה IIB הם מולטימרים, המכילים יותר מתת יחידה אחת.
הם חותכים את DNA באתר ההכרה משני צידיו.
לפעולתם נדרשים הקופקטורים AdoMet ו-Mg2+.
BcgI ו-BplI IIE חותכים DNA בעקבות אינטראקציה עם שני העתקים של רצף ההכרה שלהם.
אתר הכרה אחד משמש כמטרת החיתוך, ואילו השני משמש כגורם אלוסטרי המאיץ או משפר את יעילות החיתוך.
NaeI IIF דומים לאנזימי IIE, והם פועלים על שני העתקים של רצף ההכרה שלהם, אולם הם חותכים את שני הרצפים במקביל.
NgoMIV IIG הם בעלי תת-יחידה אחת, בדומה לאנזימי סוג II קלאסיים, אולם לפעולתם נדרש הקופקטור AdoMet.
Eco57I IIM מסוגלים לזהות ולחתוך DNA שעבר מתילציה.
DpnI IIS חותכים DNA במרחק מוגדר מאתרי ההכרה הלא פלינדרומים האסימטריים שלהם.
אנזימים אלו עשויים לתפקד כדימרים.
FokIIIT מורכבים משתי תת-יחידות שונות.
חלק מהם מזהים רצפים פלינדרומים ואילו לאחרים יש אתרי הכרה אסימטריים.
אנזימי הגבלה סוג III (כדוגמת EcoP15) מזהים שני רצפים לא פלינדרומים נפרדים הפוכים.
החיתוך נעשה לאחר כ-20–30 זוגות בסיסים אחרי אתר ההכרה.
אנזימים אלו מכילים יותר מתת-יחידה אחת ודורשים AdoMet ו-ATP לצורך מתילציה וחיתוך, בהתאמה.
הם חלק ממכניזם ההגבלה-מודיפיקציה של DNA של פרוקריוטיים אשר מגן על האורגניזם מפני פלישת DNA זר.
אנזימי סוג III הם חלבונים הטרו-אוליגומטרים המורכבים משתי תת-יחידות:
Mod מזהה את רצף הDNA הספציפי למערכת והיא מתילטרנספראז; ככזו היא דומה מבחינה פונקציונלית לתת יחידות M ו-S של אנזימי הגבלה סוג I.
Res נדרש לצורך הגבלה, אף על פי שאין לו פעילות אנזימטית בפני עצמו.
אנזימי סוג III מזהים רצף DNA קצר באורך של 5–6 זוגות בסיסים וחותכים במורד (downstream; מכיוון 5' לכיוון 3') 25-27 זוגות בסיסים.
על מנת שההגבלה תתבצע נדרשים שני אתרי הכרה הפוכים.
אנזימים אלו מוסיפים קבוצת מתיל רק לגדיל אחד של ה-DNA, ודי בכך כדי להגן מפני הגבלה.
אנזימי הגבלה מלאכותיים נוצרים על ידי איחוד של מתחם קושר DNA טבעי או מהונדס למתחם נוקלאזי (מתחם נוקלאזי לדוגמה הוא זה של אנזים ההגבלה FokI).
את אנזימי ההגבלה המלאכותיים ניתן להנדס כך שיקשרו לאתרי DNA ארוכים (עד 36 זוגות בסיסים) ולהיקשר לרצפי DNA רצויים.
נוקלאזות אצבעות אבץ הם אנזימי ההגבלה המלאכותיים הנפוצים ביותר ולהם שימושים בתחום ההנדסה הגנטית, אך גם שימושים בשיבוט גנטי סטנדרטי.
דוגמה אחרת לאנזימי הגבלה מלאכותיים היא כאלו המתבססים על מתחם קושר DNA של חלבוני TAL שמקורם מהחיידק Xanthomonas.
החשיבות נעוצה בקצוות הדביקים הנוצרים לאחר חיתוך ה-DNA.
בקטע שהוצג לעיל, שבו האנזים חותך את הקטע בקצה, קיימים לאחר החיתוך חמישה נוקלאוטידים חופשיים, אשר אינם מזווגים לנוקלאוטידים אחרים; אם ייפגשו נוקלאוטידים אלו עם נוקלאוטידים מקבילים בקטע DNA אחר (כלומר, A ייפגש עם T ו-C ייפגש עם G), הרי ששני הקטעים יתחברו ליצירת סליל DNA חדש.
זוהי השיטה העיקרית שבה משתמשים הביולוגים לחיבור גדילי DNA.
השיטה מאפשרת השתלה של גנים בתוך הגנום הקיים של יצור מסוים, ומכאן חשיבותה הרבה.
ניתן, למשל, להשתיל את הגן המייצר את ההורמון אינסולין, החיוני לחולי סוכרת, בתוך תאו של חיידק; הגן ישתלב בחומר התורשתי של החיידק, והחיידק יתחיל לייצר אינסולין.
לאחר שהחיידק יתחלק (באמצעות מיטוזה), שני הצאצאים יישאו אף הם את גן האינסולין וייצרו אף הם את ההורמון.
אם הגן הושתל לתוך פלסמיד, הרי שהחיידק מסוגל עתה להעביר את הגן לחיידקים אחרים באמצעות קוניוגציה.
לאחר זמן קצר מתקבלת מושבת חיידקים ענקית המייצרת כמויות נכבדות של אינסולין.
באמצעות אנזימי הגבלה ניתן גם לזהות קטעי DNA שהרצף שלהם ידוע.
ניתן לחפש ברצף ה-DNA שאותו מעוניינים לבדוק אתרי הגבלה לאנזימים ידועים, ולבצע חיתוך בעזרת אנזימים אלו.
בנוסף, חיתוך באנזימי הגבלה מאפשר שרטוט מפות הגבלה של מקטע מסוים ב-DNA, המספקות מידע חיוני ביותר למהנדסי ביוטכנולוגיה בעת הנדסה הגנטית.
לאחר החיתוך מתקבלים כמה מקטעים בגדלים שונים, שניתן לנתח אותם באמצעות אלקטרופורזה.
קיימים למעלה מ-3,500 אנזימי הגבלה שנחקרו, ויותר מ-600 מהם נמכרים באופן מסחרי.
להלן טבלה של כמה אנזימי הגבלה מוכרים:
אנזים אורגניזם מקור רצף הכרה חיתוךEcoRIEscherichia coli 5'GAATTC
אָנְחְווֵי (; בפין-יין: Ānhuì) הוא מחוז במזרח הרפובליקה העממית של סין.
המחוז משתרע על פני 139,879 קמ"ר ועל פי מפקד האוכלוסין משנת 2020, התגוררו בו כ-61 מיליון תושבים.
בירת המחוז היא העיר חֶפֵיי, שהיא מרכז תעשייתי, כלכלי ותרבותי חשוב.
בדומה למרבית המחוזות במזרח סין, הוא מאוכלס רובו ככולו על ידי בני ההאן.
בדרומו של המחוז נמצא ההר חְװַאנְגְשַׁאן (בתרגום חופשי: ההר הצהוב), אחד מאתרי התיירות הפופולריים בסין ואתר מורשת עולמית של אונסק"ו.
עד שלבסוף, גבעות דרום אנחווי הפכו למקום תרבותי ייחודי ומובחן משלהם.
בתקופת המדינות הלוחמות, שֻוצֻ'ון (כיום: שו) הפכה להיות מרכז בצ'ו, לאחר שנכבשה על ידי צ'ין.
הגאוגרפיה של אנחווי מגוונת, עם אזורים הרריים במערב ושטחים מישוריים במזרח.
אזור מרכזי במחוז, המכונה "הקשת של נהר יאנגצה", שוכן במזרח המחוז ומוקף במקווי מים חשובים כגון נהר יאנגצה ונהר הוּאי.
השטחים המישוריים מאפשרים פעילות חקלאית רבה, ובחלקם מגדלים אורז, תירס, תותים ומגוון סוגי פירות וירקות.
מחוז אנחווי מחולק לשש עשרה נציבויות עירוניות:
הכלכלה של אנחווי מבוססת על חקלאות, תעשייה וייצור.
החקלאות במרכז המחוז מתמקדת בעיקר בגידול אורז ומזון אחר, בעוד שבחלקים המערביים של המחוז עוסקים בייצור סחורות תעשייתיות.
ייצור מכוניות, אלקטרוניקה, ותעשיות כימיות הופכים את המחוז למרכז תעשייתי חשוב בסין.
אנחווי הוא מקום של היסטוריה עשירה ותרבות מגוונת.
יש בו מספר אתרים היסטוריים ותרבותיים חשובים, כולל מקדשים, ארמונות ישנים ומוזיאונים.
אחת התופעות התרבותיות החשובות היא האומניות המסורתיות של אנחווי, ביניהן אמנות טאי-צ'י (Tai Chi) ותיאטרון סיני מסורתי, שבאו לידי ביטוי בהפקות מקומיות ובתרבות האזורית.
התחבורה במחוז כוללת רשת כבישים מהירה, רכבות מהירות ותחבורה ציבורית יעילה.
בחפיי יש נמל תעופה בינלאומי, שמהווה צומת תחבורה בין סין למספר מדינות במזרח אסיה.
אנזים הגבנה הוא אנזים אשר לצד מהווה את הגורם העיקרי בתהליך יצירת גבינה.
זוהי תערובת של מספר סוגי אנזימים ובכללם רנין ופפסין אשר תפקידם להפריד את החלב למוצקים המכונים "גבן" ולנוזלים המכונים "מי גבינה".
הגבן הוא חומר הגלם לייצור גבינות.
למי הגבינה שימושים משניים בין היתר בהכנת גבינת ריקוטה.
אנזים ההגבנה גם עוזר לשבור את הגבן למרקם חלק ואחיד התורם למרקם הגבינה ולטעמיה.
אנזים הגבנה מסורתי מן החי
אנזים הגבנה המופק מקיבתם הרביעית של מעלי גירה צעירים: עגלים, גדיים וטליים (כל היונקים נולדים כאשר בקיבתם אנזים הקרשה הפועל על חלב האם ומפריד אותו למוצקים הניתנים לעיכול ולנוזלים המופרשים מן הגוף).
השימוש באנזים הגבנה מוכר לאדם כבר אלפי שנים.
למעשה, הגבינה הראשונה שנוצרה בעידן פרה היסטורי נולדה ככל הנראה ממפגש בין חלב לנאד עשוי מקיבה.
כיום השימוש באנזים הגבנה מן החי נדיר בשל עלויות ההפקה הגבוהות והוא משמש בעיקר לייצור גבינות מסורתיות.
בשנת 1990 החלו להפיק את המקריש כימוסין במעבדה מבקטריות מהונדסות גנטית.
מאחר שהפקתו עולה עשירית מהפקת אנזים הגבנה מסורתי מן החי הוא משמש כיום המקריש העיקרי בתעשיית הגבינות.
צמחים רבים ניחנים בתכונות הקרשה.
השימוש במיץ תאנים להכנת גבינות מוזכר כבר באיליאדה של הומרוס מהמאה השמינית לפנה"ס.
המקריש הצמחי הנפוץ ביותר מופק מגדילן מצוי.
זהו קוץ חד שנתי הגדל בר באזורים הים תיכוניים של אסיה ואירופה.
צמחים נוספים בעלי תכונות הקרשה הם צלף, סרפד, חלמית, פירות חרוב לא בשלים ועוד.
זהו מקריש המופק במעבדות מתרביות חיידקים בפטריות ובשמרים.
במהלך הבחלת הגבינה אנזים ההגבנה גורם לפרוק החלבון בגבינה לאבני הבניין הבסיסיות שלו, חומצות אמינו.
תהליך זה עוזר לשבור את הגבן למרקם חלק ואחיד ומשחרר תמציות טעם בתוך הגבינה.
תוספת גדולה מידי עלולה ליצור גבינות קשות, יבשות ושבירות, בעלות טעם מריר, בעיקר כשרמת החומציות אינה מספקת.
לכל אנזימי ההגבנה דרך פעולה זהה.
חיתוך של מולקולת קפא-קזאין הנמצא במיצלת הקזאין בנק' 105–106 (105פנילאלנין, 106מתיונין) כך שמתקבלת מיצלה הידרופובית ושייר הידרופילי המופרש לתוך מי הגבינה.
ביהדות ובאסלאם, חוקי הכשרות והחלאל אוסרים אכילת גבינה שיש בה אנזים הגבנה המופק מבעלי חיים טמאים או בעלי חיים שלא נשחטו כהלכה.
האנזים מן החי כשלעצמו הוא פרווה (בטל בשישים).
אם הוא מופק מבהמה טהורה שעברה שחיטה כשרה - כשר.
בהמה שלא עברה שחיטה כשרה, דינה כנבלה ולכן האנזים המופק ממנה אינו כשר.
שתי הדתות מקבלות אנזימי הגבנה ממקורות שאינם מן החי ובכלל זה אנזים המופק בהנדסה גנטית.
העמדת גבינות בקיבת בהמה מוזכרת בחז"ל מספר פעמים, בעיקר בהקשר של שאלת כשרותן של גבינות אלה אם הן מועמדות בקיבת נבילה, בהמת גוי או בהמה טמאה.
השימוש באנזים הגבנה צמחי מופיע ברמב"ם המביא את דברי הגאונים האוסרים על אכילת גבינה שגיבן גוי באמצעות מיץ תאנים, אף על פי שלא שייך בה החשש שבגינו אסרו חז"ל גבינות גויים- שמא יעמידנה בקיבת נבילה.
התוספות, לעומת זאת, העידו כי גאוני נרבונה התירו גבינות שייצר גוי באמצעות אנזים הגבנה צמחי.
להוציא רנט מן החי, כל שאר סוגי הרנט מתאימים לצמחונים.
אנחות מהלב (בספרדית: Suspiros del corazón) הוא סרט קולנוע ארגנטינאי בבימויו של אנריקה גבריאל, שיצא לאקרנים בשנת 2007.
הסרט מתרחש בארגנטינה ומסופר מנקודת מבטו של סופר, המתגורר מעל דירתו של פרננדו, איש עסקים צעיר (בגילומו של רוג'ר קומה) המגיע לארגנטינה.
הסופר כותב למעשה את הסיפור שמהווה את תסריט הסרט בעקבות מכתב שקיבל מפרננדו, ובו פרננדו מספר את שאירע לו.
בראשית הסרט לוקה פרננדו בקלקול קיבה, והסופר מפנה אותו לרופא שכונתי.
במרפאה קוראת האחות לפרננדו את ההורוסקופ החודשי שלו מתוך הירחון "אנחות מהלב".
בהורוסקופ נאמר שילקה בקלקול קיבה, שכלבים יתקפו אותו וש"אופקים חדשים" יחליפו את "החברה הוותיקה".
בצאתו מהמרפאה תוקפת אותו להקת כלבים, והוא נאלץ לקבל טיפול לשיכוך כאבים בעת שפצעיו נתפרים.
בהגיעו למשרדו, מבולבל בהשפעת משככי הכאבים, חוזר פרננדו באוזני מזכירתו המחליפה על דברי ההורוסקופ, והיא סבורה שמדובר בהוראה לפרננדו לקנות את המניות של "אופקים חדשים" – חברת בנייה כושלת, ולמכור את המניות של חברת הביטוח הוותיקה שברשותו.
בדיעבד מתברר שהייתה זו החלטה נבונה, שכן חברת הבנייה חתמה על הסכם גדול ומניותיה עלו, בעוד בחברת הביטוח הוותיקה התגלתה מעילה.
לנוכח הצלחת התחזית שבהורוסקופ יוצא פרננדו לגלות את הורוסקופ החודש הבא, שכן עומדת בפניו עסקה חשובה במדריד, ועליו להחליט אם לעשותה.
פרננדו מגלה שהירחון יוצא לאור בידי חבורה של זקנים אקנסצנטריים ספרדים ואיטלקי אחד שמטרתם להביא את יצירות הספרות הקלסיות לידיעת הציבור בחינם על מנת לחנכו.
החבורה סבורה שהוא שחקן, ומבהירה לו שבהיעדר נובלה מצולמת לא יצא הירחון ולא יהיה הורוסקופ.
פרננדו מעמיד פנים שהוא אכן שחקן, מצלם את "אנה קארנינה" עבור הגיליון של החודש הבא, ובתוך כך מתאהב בנכדתו של אחד הזקנים.
לבסוף מתברר שהיא הכותבת את ההורוסקופ, ומשהיא מגלה שהוא מתחזה היא עוזבת אותו ונוסעת ללמד בבית ספר בספר, אך משאירה לו את ההורוסקופ, בו היא ממליצה שלא לעשות את העסקה.
פרננדו, המבין שהוא מאוהב בה, מחליט לעשות את העסקה בידיעה שייכשל על מנת להוכיח לה את אהבתו.
בדיעבד מתברר שדיוק ההורוסקופ הראשון היה מקרי, וגם בעסקה זו הוא מרוויח מיליונים – אותם הוא משקיע בהקמת בתי ספר בספר, בו הוא מתגורר עם אהובתו שהפכה להיות אשתו.
אנזובינוס הקדוש (באיטלקית: Sant'Ansovino) הוא קדוש בכנסייה הקתולית, הנחשב לפטרונם של הגננים.
על פי המסורת הקתולית, אנזובינוס היה בישוף קמרינו.
הוא למד בפאביה והיה נזיר מתבודד בטירה ליד טורצ'לו.
טרם מינויו לבישוף קמרינו, שימש גם יועץ לקיסר האימפריה הרומית הקדושה, לודוויג הצעיר.
על פי המסורת, סירב עם זאת לגייס בכוח אנשים לצבאו של הלה, כפי שהיה מחויב מבישוף בתקופה זו.
יום מותו מצוין בכנסייה הקתולית כיום חג.
פולחן אנזובינוס נפוץ בעיקר באיטליה (ובעיקר באזור קמרינו, שם קיים סרקופג משנת 1390 אשר בו אמורים להימצא שרידיו); וקיימות מספר כנסיות המוקדשות לו.
אנחל די מריה (בספרדית: Ángel di María; נולד ב-14 בפברואר 1988) הוא כדורגלן ארגנטינאי המשחק בעמדת הקיצוני והקשר ההתקפי ברוסאריו סנטראל.
די מריה הוא השחקן הראשון בהיסטוריה שכובש שערים בגמר האליפות היבשתית, המונדיאל והמשחקים האולימפיים.
די מריה החל את הקריירה שלו בקבוצת הנוער של רוסאריו סנטראל, אחת משתי הקבוצות הבכירות של העיר רוסאריו (יחד עם ניואל'ס אולד בויס).
כבר מגיל צעיר הוא נחשב לשחקן מוכשר.
בגיל 17 ערך את הופעת הבכורה בקבוצה הבוגרת של המועדון, ובעונתו הראשונה בבוגרים הבקיע ארבעה שערים ב-32 משחקים.
לאחר שהיה מועמד לעבור למספר קבוצות די מריה חתם בבנפיקה ליסבון, שרכשה את כרטיס השחקן שלו תמורת שישה מיליון אירו והעברת השחקן אנדרס דיאס לרוסאריו.
בעונתו הראשונה בבנפיקה הבקיע שער אחד בארבעים משחקים.
ב-28 ביוני 2010 הודיעה ריאל מדריד באתרה הרשמי כי היא רכשה את כרטיס השחקן של די מריה מבנפיקה ליסבון תמורת 25 מיליון דולר, וכי הוא יחתום בשורותיה לשש עונות.
בעונתו הראשונה בקבוצה היה שותף לזכייתה בגביע המלך ואף בישל את שער הניצחון, בניצחון קבוצתו 0–1 על ברצלונה במשחק הגמר.
בעונה הבאה היה שותף לזכייתה של הקבוצה באליפות ספרד.
בשנת 2014 זכה עם הקבוצה בליגת האלופות ונבחר על ידי אופ"א לאיש המשחק של משחק הגמר.
ב-26 באוגוסט 2014 חתם די מריה במנצ'סטר יונייטד על חוזה לחמש שנים.
תמורת העברתו שילמה מנצ'סטר יונייטד לריאל מדריד כ-60 מיליון לירות שטרלינג, סכום ששבר אז את שיא ההעברות בליגה האנגלית.
ב-30 באוגוסט 2014 ערך את הופעת הבכורה שלו במדי מנצ'סטר יונייטד, בתיקו 0-0 של קבוצתו מול ברנלי.
ב-14 בספטמבר 2014 כבש במדי מנצ'סטר יונייטד את שער הבכורה שלו בבעיטה חופשית מחוץ לרחבה בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג.
ב-6 באוגוסט 2015 חתם די מריה לארבע שנים בפריז סן-ז'רמן עבור 46 מיליון פאונד.
הוא שיחק שם 7 עונות.
ב-8 ביולי 2022 חתם בהעברה חופשית ביובנטוס.
בהופעת הבכורה ב-15 באוגוסט כבש גם שער בכורה בקבוצה, בניצחון 0–3 על ססואולו.
ב-5 באוקטובר 2022 בישל שלושה שערים במשחק ליגת האלופות במדי יובנטוס נגד מכבי חיפה, ובכך הפך למבשל השני בטיבו בהיסטוריה של ליגת האלופות (38).
ב-5 ביולי 2023, לאחר 13 שנה, חזר די מריה לבנפיקה ליסבון.
ב-29 במאי 2025 חתם ברוסאריו סנטראל, אך הצטרף באופן רשמי למועדון לאחר סיום השתתפותו עם בנפיקה ליסבון בטורניר גביע העולם למועדונים 2025. ב-12 ביולי במשחק החזרה שלו לרוסאריו לאחר 18 שנה כבש בפנדל בדקה ה-78 והוחלף בדקה ה-89 לאחר שפתח בהרכבה של הקבוצה במסגרת משחק ליגה מול גודוי קרוס.
די מריה זכה לתשומת לב רבה לאחר שהצטיין במשחקי מונדיאל הנוער שנערכו בקנדה בקיץ 2007, בהם הבקיע שלושה שערים וסייע לארגנטינה לזכות בגביע.
הוא נכלל בסגל הנבחרת האולימפית לאולימפיאדת בייג'ינג בשלהי קיץ 2008. הן במשחק רבע הגמר מול נבחרת הולנד והן בגמר מול נבחרת ניגריה, הבקיע את שערי הניצחון שהובילו את נבחרתו לזכייה במדליית זהב.
אחרי היכולת הטובה שהפגין במהלך המשחקים האולימפיים זומן די מריה לסגל הנבחרת הבוגרת וערך את הופעת הבכורה שלו במדים הלאומיים ב-6 בספטמבר 2008, במשחק מול במסגרת מוקדמות מונדיאל 2010. ב-24 במאי 2010 הבקיע את שערו הראשון בנבחרת במשחק הידידות מול .
הוא זומן לסגל הנבחרת למונדיאל 2010 על ידי המאמן דייגו מראדונה.
במונדיאל 2014 פתח במשחקים בהרכב נבחרתו, גילה יכולת מצוינת ואף כבש את שער הניצחון בהארכה בדקות האחרונות של המשחק נגד שווייץ אך נפצע לאחר משחק זה וסיים את דרכו בטורניר.
ב-10 ביולי 2021 כבש את שער הניצחון בגמר קופה אמריקה 2021 נגד ברזיל ובכך העניק לנבחרתו את התואר לראשונה מאז 1993.
נכלל בסגל נבחרת ארגנטינה לקראת טורניר מונדיאל 2022 והבקיע שער במשחק הגמר בו ניצחה קבוצתו.
באוקטובר 2023 הודיע די מריה כי יפרוש מהנבחרת לאחר טורניר קופה אמריקה 2024.
די מריה נישא לג'ורג'לינה קרדוסו מארגנטינה בשנת 2011, ולהם שתי בנות.
מדליית זהב אולימפית (1): בייג'ינג 2008
נבחרת הטורניר של גביע העולם בכדורגל: 2014
נבחרת העונה של ליגת האלופות: 2013/2014
נבחרת השנה של אופ"א: 2014
נבחרת השנה של FIFPro: 2014
שחקן החודש של ליג 1: דצמבר 2015
שחקן החודש של ליגת העל הפורטוגלית: אפריל 2010
נבחרת העשור ב-CONMEBOL של IFFHS: 2011–2020
וינצ'נזו "אנזו" שיפו (נולד ב-19 בפברואר 1966) הוא כדורגלן עבר בלגי ממוצא איטלקי ששיחק בעמדת הקשר.
שיפו שיחק בנבחרת בלגיה, עימה השתתף בארבעה מונדיאלים, הישג שבו זכו רק עוד שני כדורגלנים בלגים.
שיפו נולד להורים איטלקים בלה לובייר.
שיפו שיחק כדורגל עוד מגיל צעיר.
בגיל 14 הצטרף שיפו לקבוצה מקומית.
לאחר זמן קצר עבר לאנדרלכט, שבמדיה ערך את הופעת הבכורה בקבוצה הבוגרת בשנת 1983.
ב-1987 עבר שיפו לאינטר מילאנו, אך לא זכה להצלחה רבה.
לאחר ששיחק עונה בודדת באינטר ובבורדו, עבר שיפו לאוסר.
ביצועיו בקבוצה היו נאים, והוא הבקיע במדיה 25 שערים בשתי עונות.
ב-1991 שב שיפו לאיטליה וחתם בטורינו, וכבר באותה העונה העפיל עמה לגמר גביע אופ"א.
בתום שנתיים בקבוצה עבר למונקו.
ב-1997 חזר לאנדרלכט, בה סיים את קריירת המשחק שלו ב-2000, כשאובחנה אצלו דלקת מפרקים כרונית.
שיפו ערך את הופעת הבכורה שלו בנבחרת בלגיה בשנת 1984 במשחק כנגד נבחרת יוגוסלביה.
בסך הכול, הופיע שיפו ב-84 משחקים של הנבחרת שבהם הבקיע 18 שערים.
בעונת החל את קריירת האימון שלו בשרלרואה.
כתוצאה מהישגים דלים בקבוצה, התפטר שיפו ביוני 2002. בהמשך אימן את קבוצת טוביז מבלגיה ואת קבוצת מוסקרון מליגת העל הבלגית.
בשנת 2009 התפטר מאימון קבוצת מוסקרון.
אנחל בּוֹנַנִי (בספרדית: Angel Bonanni; נולד ב-7 בפברואר 1977) הוא שחקן, דוגמן וזמר ישראלי.
בינקותו היגרה משפחתו לאוסטרליה, וכשהיה בן חמש שבה לאורוגוואי.
בגיל 11 עלה לישראל עם משפחתו אל נצרת עילית.
בונני החל לדגמן כבר בצעירותו ובשנים האחרונות דגמן, בין היתר, עבור סווטש, ז'אן-פול גוטייה (2005), בננה ריפבליק (2006), TNT, דלתא, זיפ (8 עונות, 2006–2010), דונה קארן (2008), טארגט, סליו (2012) והשתתף בהפקת אופנה למגזין "הרפרס בזאר".
ב-2006 נבחר בטקס פרסי האופנה הישראלי לדוגמן השנה.
בשנת 2012 הוציא לאור אלבום משותף יחד עם המוזיקאי גל פדה.
האלבום מכיל שירים באנגלית שכתב והלחין יחד עם פדה.
ב-2007 הופיע בתוכנית "יום בחיי", בערוץ HOT בידור ישראלי.
בונני הופיע, בין היתר, בסדרות הטלוויזיה: "להוציא את הכלב" בערוץ HOT3, "האלופה 2" בערוץ HOT3, "האקס המיתולוגי" בערוץ 2, הטלנובלה "חשופים" בערוץ HOT3, ובעונה השנייה של הסדרה "מסכים".
בשנת 2009 הופיע במיני-סדרה "תמיד אותו חלום" בערוץ HOT3. בשנת 2010 השתתף בסדרה "15 דקות" בערוץ yes stars Next.
ב-2011 שיחק בתפקיד ראשי בסרט הקומדיה רומנטית "סלסה תל אביב", בתור יוני.
ב-2013 שיחק בסרט "רוק בקסבה", לצד יון תומרקין.
בשנת 2014 גילם את צ'ילי בסדרת הנוער "שוברי גלים".
באותה שנה שיחק בסרט "שושנה חלוץ מרכזי", וכן בסדרה "תא גורדין".
בשנת 2015 גילם בונני את אריק בעונה השנייה של סדרת הדרמה "זגורי אימפריה" ב-HOT3, ושיחק בסדרה "משפחה שולטת" אשר שודרה בערוץ הילדים ב-yes.
בנוסף ב-2015, החל לשחק בתיאטרון וקיבל את תפקידו הראשון בהצגה "מדיאה" המוצגת בתיאטרון נחמני.
בשנים 2015–2018 שיחק בסדרת המתח "כפולים" של שידורי קשת, וגילם את דמותו של שון טילסון, ישראלי בעל אזרחות הולנדית המואשם במעורבות בפרשיית ריגול בינלאומית ובחטיפתו של שר ההגנה האיראני בעת ביקורו במוסקבה.
שיחק במשך שתי עונות בסדרת הנוער "גאליס" בערוץ הילדים בתפקיד ארמונד, אחיו ושותפו של דוד אותו מגלם ניר שטראוס בתור המיועד האפל.
ביוני 2017 החל לשחק במחזה "מוטרפים מאהבה" בתיאטרון הבימה, ע"פ סם שפרד, ולצד ליאת אקטע ופולי רשף.
ביולי 2023 משחק בעונה השנייה של הטלנובלה בעלת החלומות המשודרת בהוט.
באפריל 2013 שיחק בתפקיד אורח בסדרה הארגנטינאית "Solamente Vos" בתור בוריס.
ב-2017 שיחק בתפקיד משני בעונתה היחידה של סדרת דרמת הפשע האמריקאית "יריית פתיחה" ברשת פוקס.
בנוסף, בשנים 2017–2020 שיחק בסדרת המתח האמריקאית "אבסנטיה" ברשת AXN, את הבלש טומי גיבס, סוכן כפול.
סדרה שהגיעה לנטפליקס ב-2025 והצליחה מאוד.
ב-2018 שיחק בתור יוני נתניהו בסרט הבריטי-אמריקאי "שבעה ימים באנטבה" המבוסס על מבצע יונתן, בכיכובם של דניאל בריהל ורוזמונד פייק.
ב-2018 שיחק בתפקיד מרכזי בעונתה הראשונה של הסדרה האמריקאית "קונדור" (אנ'), בין השאר לצד השחקנית הערבייה-ישראלית לים לובאני שגילמה מתנקשת ישראלית.
בשנת 2025 שיחק בתפקיד אמיליו בסרט הפעולה הישראלי "אסקובנק" של הבמאית הישראלית אורית שר.
בונני נשוי למסעדנית ואשת העסקים אנדראה "דושי" לייטרסדורף (נכדתם של משה מאייר ממקימי מגדל שלום בתל אביב, ושל מעצבת האופנה של "משכית" פיני לייטרסדורף) ולזוג בן ובת שהביאו בהליכי פונדקאות בגאורגיה.
הם מתגוררים בשכונת נווה צדק שבתל אביב.
שנההצגהתפקידתיאטרוןבמאי2015מדיאהיאסוןתיאטרון נחמנימאיר בן סימון2017מוטרפים מאהבהשפרנקתיאטרון הבימהנועם שמואל
שנהסדרהתפקידהערות2023בעלת החלומותשלומי עבודיTreyderפול צ'סלרסדרה רוסית; 7 פרקים2018קונדור (אנ')דיקון מיילר2017אבסנטיהטומי גיבס2016בלתי הפיךחוויאר דל מרקו2015–2016גאליסארמונד לוי2015–2019כפוליםשון טילסון2015זגורי אימפריהאריקמשפחה שולטתאורן2014שוברי גליםצ'יליתא גורדיןגייל2013Solamente vos (סדרה ארגנטינאית)
עם נטליה אוריירו פרק 76בוריס2010 15 דקותרועי פוגל2009תמיד אותו חלוםשלומימסכיםפבלו2008–2009חשופיםאופיר זדוף2008אולי הפעםאורן שביב2007להוציא את הכלבשחקןהאקס המיתולוגיאדםהאלופה
שנהסרטתפקידבמאי2011סלסה תל אביביונייוחנן ולר2013רוק בקסבהחליבהיריב הורוביץ2014שושנה חלוץ מרכזילירן שמעונישי כנות2018שבעה ימים באנטבהיוני נתניהוחוזה פאדילה2023המהנדסאבידני א.
אנחה (וכן גניחה או אנקה) היא נשיפה קולנית של אוויר מהפה או מהאף המשמשת בני אדם להעברת רגשות.
קודם לה בדרך כלל שאיפה עמוקה.
לעיתים הרגש המופגן שלילי כמו במקרים של חוסר שביעות רצון, ולעיתים הוא חיובי כמו במקרים של הקלה לאחר שמצב שלילי הסתיים או נמנע או במהלך קיום יחסי מין.
גם תפילות משלבות לעיתים אנחות, לדוגמה בכל נדרי בנוסח אשכנז או תרועת השברים בתקיעת שופר.
לעיתים מתייחסים לאנחה כמנגנון אתחול למערכת הנשימה, למשל ביוגה, מה שנתמך גם על ידי מחקרים מדעיים.
היות שמדובר בביטוי קולי משולל איות, ייצוגו הטקסטואלי בהתכתבויות באינטרנט, בספרי קומיקס וכדומה משתמש במילה 'אנחה' עצמה, או בין סוגריים '(אנחה)' או בין כוכביות '*אנחה*'.
למשל במשפט: 'שוב פספסתי את ההרשמה.
כמו כן היא מיוצגת לעיתים במילת הקריאה האונומטופאית אח!
כביטוי של כאב או רווחה.
מחקרים מדעיים מראים כי תינוקות נאנחים אחרי 5-10 נשימות, מה שמסייע לשיפור רקמת הריאה שלהם וכן לפיתוח של קצב נשימה רגיל.
גם אצל בעלי חיים כמו קופים, כלבים או סוסים יש ביטוי לפעולה זו.
אנזים מלאכותי הוא מולקולה אורגנית סינתטית שמיוצרת במטרה לחקות את האתר הפעיל של אנזים טבעי.
היא נבנית ממולקולה מארחת האחראית להתקשרות סלקטיבית עם הסובסטרט ואשר אליה מוסיפים קבוצות פונקציונליות כדי להשיג פעילות קטליטית.
יצירתם של אנזימים חדשים מאפשרת מגוון יישומים עתידיים בתחומי הרפואה והתעשייה.
צוות מדענים מאוניברסיטת וושינגטון בסיאטל וממכון ויצמן למדע, הצליח במשימה זו לראשונה ב-2008.
הזירוז של תגובה כימית על ידי אנזים נעשה בקצב גבוה ותוך כדי סלקטיביות גבוהה.
הפעילות מתרחשת בחלק קטן של המקרומולקולה המרכיבה את האנזים שנקרא האתר הפעיל.
קשירת הסובסטרט בקרבה לקבוצות הפונקציונליות באנזים, גורם לזירוז התגובה על ידי 'אפקט פרוקסי'.
הרעיון שבבסיס הסינתיזה המלאכותית הוא שאפשר ליצור זרזים דומים אך ממולקולות קטנות שיְחָקוּ את האתרים הפעילים באנזים.
לשם כך, צריך ליצור במולקולות קטנות את היכולת לקשר סובסטרט עם קבוצות פונקציונליות מזרזות.
את האתר הפעיל המלאכותי מרכיבים על מולקולות מארחות.
בתחילה המולקולות המארחות היו בעיקר ציקלודקסטרין, אתרים כתריים או קליקסארן (Calixarene) (סוג של מקרומולקולה טבעתית).
למרות יכולתן להאיץ את התגובה פי 1,000, המולקולות המלאכותיות נמצאות הרבה מתחת לביצועי האנזימים הטבעיים שמגיעים לפי מיליון (x106).
נוסו גישות חדשות כמו שימוש בפפטידים או בנוגדנים קטליטיים.
ניסויים הראו ש חומצת האמינו היסטידין יכולה לשמש לחיקוי מספר מטאלופרוטאינים ואנזימים.
גם הוכח שניתן לחקות מספר חלבונים, ביניהם גם אנזימים, בעלי אטום נחושת (כמו טירוזינאז, המוציאנין, וקטכול-אוקסידאז) ואשר מכילים אתר בו קיים קשר כימי הנקרא 'קשר נחושת מסוג 3'.
מדובר בזריקת עידוד לגישות חדשות שמתכוונות לחקות סמנים כמו חומצות אמינו ופפטידים על גבי האנזים.
האנזים הוא זרז (קטליזטור) ביולוגי.
זוהי מולקולת חלבון העשויה "מחרוזת" של חומצות אמינו, המתקפלות ליצירת מבנה תלת-ממדי מוגדר.
צוות החוקרים שעסק בבניית האנזים המלאכותי - ניגש, בשלב ראשון, לעצב את ליבה של המכונה – "האתר הפעיל" - שבו מתבצעת התגובה הכימית.
התפקיד אותו הועידו המדענים לאנזים החדש הוא סילוק פרוטון (אטום מימן טעון חיובית) מאטום פחמן.
לשם כך יצרו מערך הכולל חומצת אמינו שתפקידה "לקטוף" את הפרוטון, וחומצות אמינו נוספות המזרזות את תהליך העברת הפרוטון.
השלב הבא בבניית האנזים היה תכנון המקרומולקולה המארחת, כלומר קביעת הרצף של כ-200 חומצות האמינו המרכיבות את החלבון.
לכאורה, מספר הדרכים לסדר חומצות אמינו מ-20 סוגים שונים, במחרוזת המורכבת מ-200 יחידות, הוא עצום.
אך למעשה, רק מספר מצומצם של אפשרויות אכן בא בחשבון, משום שרצף חומצות האמינו קובע את המבנה המרחבי של האנזים, ולכן גם משפיע על פעילותו.
לדעת החוקרים: "שילוב הטכנולוגיות – קביעת מבנה (האנזים המלאכותי) באמצעות תכנון ממוחשב, ותהליך אבולוציוני במבחנה – פותח אופקים חדשים בייצור אנזימים מלאכותיים" אומר פרופ' תופיק ממכון ויצמן; "הודות למחקר זה אנו מבינים יותר את המבנה ודרכי הפעולה של אנזימים.
הבנה זו תאפשר תכנון וייצור של אנזימים ליישומים שהטבע לא "חשב" עליהם, כמו פירוק רעלים, ייצור תרופות, ותהליכים רבים נוספים".
אנחל דאלברט איבאנייס (בספרדית: Ángel Dealbert Ibáñez; נולד ב-1 בינואר 1983; באנליוק שבספרד) הוא כדורגלן עבר ספרדי ששיחק בעמדת הבלם.
דאלברט התחיל את הקריירה שלו בקבוצת הנוער של קאסטיון.
ב-20 באפריל 2002 ערך את הבכורה שלו בקבוצה הבוגרת נגד בנידרום.
עד מהרה הפך דאלברט למרכיב בלתי נפרד מההרכב ובמדי קסטלאון שיחק 7 עונות.
בינואר 2009 המנהל המקצועי של ולנסיה פרננדו גומס התרשם ממנו והחתים אותו בוולנסיה אך אפשר לדאלברט לשחק בקסטלאון עד סיום העונה.
בעונתו הראשונה בוולנסיה דאלברט רשם 34 הופעות בכל המסגרות, וסייע לקבוצה לסיים במקום ה-3. אמנם בשתי העונות שלאחר מכן רשם רק 24 הופעות.
בקיץ 2012 חתם דאלברט בקובאן קרסנודאר מליגת העל הרוסית.
חוזה אנחל גורייה (בספרדית: José Ángel Gurría Treviño; נולד ב-8 במאי 1950), ידוע בשם אנחל גורייה הוא כלכלן ודיפלומט מקסיקני.
הוא המזכיר הכללי לשעבר של הארגון לשיתוף פעולה ולפיתוח כלכלי (בראשי תיבות באנגלית: OECD).
גורייה סיים תואר ראשון בכלכלה ב-Universidad Nacional Autónoma de México והמשיך ללימודים מתקדמים באוניברסיטת לידס שבממלכה המאוחדת ובאוניברסיטת הרווארד שבארצות הברית.
בשנים 1994–1997 כיהן כשר החוץ של מקסיקו וכשר האוצר של מקסיקו בשנים 1998–2000, בממשלו של ארנסטו סדייו.
במשרד החוץ הוא התנגד לחוק הלמס ברטון ובעת שכיהן כשר אוצר הוא ארגן מחדש את החוב החיצוני.
הוא אף נשא ונתן ביחס להסכם הסחר החופשי של צפון אמריקה (NAFTA) וביקש סיוע כספי במהלך המשבר הכלכלי שפקד את מקסיקו ב-1994. המשבר הסתיים לאחר שורה של רפורמות ופעולות שנקטו סדייו וגורייה, ולאחר שארצות הברית העניקה למקסיקו הלוואה בסך 50 מיליארד דולרים.
גורייה שימש גם כנשיא ומנכ"ל הבנק הלאומי לפיתוח של מקסיקו (Nafin) וכנשיא ומנכ"ל הבנק לסחר חוץ (Bancomext).
בשנים 2003–2005 כיהן כחבר דירקטוריון קבוצת היועצים החיצונית של ה-Inter-American Development Bank (הבנק הבינאמריקני לפיתוח).
גורייה היה אדריכל הייצוב הכלכלי של מקסיקו, בין היתר באמצעות קיצוץ ההוצאה הממשלתית של מקסיקו שש פעמים במהלך כהונתו של ממשל סדייו.
ההשפעה של פעילותו הורגשה כבר במהלך כהונת ממשלו של ויסנטה פוקס כנשיא מקסיקו, שמינה אותו להוביל את הארגון לשיתוף פעולה ולפיתוח כלכלי ביולי 2005.
החל מ-2010 כיהן גורייה כנציב ה-Broadband Commission for Digital Development אשר ממנפת את טכנולוגיית הפס הרחב כמפתח לפיתוח חברתי וכלכלי.
ב-30 בספטמבר 2010 מונה גורייה לכהונה שנייה בת חמש שנים כמזכ"ל הארגון לשיתוף פעולה ולפיתוח כלכלי, לאחר שכהונתו הראשונה הסתיימה ב-1 ביוני 2011.
ב-1 ביוני 2021 החליף אותו בתפקיד מזכ"ל ה-OECD מתיאס קורמן מאוסטרליה.
בשנת 2010, קיבל תואר דוקטור לשם כבוד מטעם אוניברסיטת חיפה.
בשנת 2016 הוענק לגורייה אות בן-גוריון למנהיגות מטעם אוניברסיטת בן-גוריון בנגב.
גורייה שולט בשש שפות: ספרדית, אנגלית, צרפתית, איטלקית, גרמנית ופורטוגזית.
אנחל ארוצ'ה גיין (בספרדית: Ángel Arocha Guillén, נולד ב-24 ביוני 1907 בטנריפה שבספרד, נפטר ב-2 בספטמבר 1938 בבלגר) היה כדורגלן ספרדי ששיחק בעמדת החלוץ.
ארוצ'ה שיחק במדי הקבוצות טנריפה, ברצלונה ואתלטיקו מדריד, וכן במדי נבחרת ספרד.
ארוצ'ה החל את הקריירה שלו בטנריפה, שבקרבת כפר הולדתו שבאיים הקנאריים.
כבר בגיל 15, ב-1922, ערך את הופעת הבכורה במדיה.
כעבור שנה הצליח לזכות עם הקבוצה בגביע המלך.
בגמר פגשה ברצלונה את ריאל סוסיאדד.
מכיוון שהמשחק הראשון הסתיים בתיקו, התקיים משחק חוזר, שגם הוא הסתיים בתיקו.
במשחק החוזר השני, שנערך ב-28 ביוני 1928, הבקיע ארוצ'ה את אחד משלושת שערי קבוצתו, שניצחה 3-1 וזכתה בתואר.
ב-1929 החלה לפעול הליגה הספרדית.
ברצלונה זכתה באליפות הראשונה בתולדות הליגה, כשארוצ'ה תורם לכך 4 שערים ב-7 משחקים בהם שותף.
ב-28 באפריל 1929 כבש שלושער בניצחון 5-1 על ראסינג סנטנדר.
בהמשך דרכו בברצלונה, המשיך ארוצ'ה להבקיע בקצב גבוה והיה המבקיע הבכיר בקבוצה.
בעונתה השנייה של הליגה כבש 11 פעמים ב-13 משחקים.
עונתו השלישית בליגה, עונת 1930/1931, הייתה השיא עבורו, וב-15 משחקים בהם השתתף הצליח לכבוש 16 שערים.
בין היתר כבש שלושה שלושערים, אחד מהם בדרבי נגד אספניול בו ניצחה ברצלונה בתוצאה 6-2 ב-11 בינואר 1931. בעונה שלאחר מכן דעכה כמות השערים שכבש, פפ סמיטייר הוביל את מבקיעי השערים של הקבוצה, בעוד ארוצ'ה הבקיע 8 שערים ב-15 הופעות.
בעונת 1932/1933 הבקיע 11 שערים ב-10 משחקי ליגה, כולל 4 צמדים ושער בקלאסיקו נגד ריאל מדריד ב-1 בינואר 1933, שהסתיים בתיקו 1-1, אך המבקיע המוביל של הקבוצה היה ז'ואן רמון.
בסך הכול, ב-6 שנים בקבוצה, הבקיע ארוצ'ה 215 שערים ב-207 משחקים, רשמיים ולא רשמיים.
ב-60 משחקי ליגה כבש 50 שערים.
מאז האליפות ב-1929 כשל ארוצ'ה לזכות עם הקבוצה פעם נוספת באליפות או בגביע.
ב-1933 עזב את ברצלונה והצטרף לאתלטיקו מדריד, שהייתה אז בליגה השנייה.
ארוצ'ה עזר לקבוצה להעפיל בחזרה לליגה הראשונה בתום עונת 1933/1934. בעונת 1934/1935 כבש 4 שערים בלבד ב-14 הופעות.
לאחר שבעונת 1935/1936 הצליח לכבוש פעם אחת בלבד ב-6 משחקים ובמקביל אתלטיקו מדריד ירדה חזרה לליגה השנייה, חדל ארוצ'ה לשחק כדורגל.
ב-1931 השתתף בשני משחקי ידידות של נבחרת ספרד.
שניהם היו מול נבחרת , ובשניהם ארוצ'ה כבש שער.
הראשון היה ב-26 באפריל והשני ב-13 בדצמבר.
כמו כן, בתור מי שגר בברצלונה, בירת קטלוניה, במשך מספר שנים, השתתף ארוצ'ה ב-8 משחקי ידידות של נבחרת קטלוניה, בהם הבקיע 6 פעמים.
ב-1936 פרצה מלחמת האזרחים הספרדית וארוצ'ה התגייס לצבאו של הגנרל פרנקו.
ארוצ'ה נפל בחזית של בלגר שבקטלוניה ב-2 בספטמבר 1938.
אנחל נטליו אלגרי (בספרדית: Ángel Natalio Allegri; 26 בדצמבר 1926 – 30 בדצמבר 1981) היה כדורגלן ארגנטינאי ששיחק בעמדת הבלם בקבוצת ולס סארספילד ובנבחרת ארגנטינה ומאמן כדורגל.
אלגרי שיחק במשך כל הקריירה שלו, קריירה בת 14 שנים, בוולס סארספילד מליגת העל הארגנטינאית.
הוא ערך 384 הופעות ליגה במועדון, בהן הבקיע 36 שערים, והוא נמצא במקום השלישי ברשימת שיאני ההופעות של המועדון.
בנוסף, ערך אלגרי 4 הופעות בנבחרת ארגנטינה בין השנים 1950 ו-1951.
אנזימי עיכול הם אנזימים, שתפקידם לפרק ביעילות את רכיבי המזון והם נמצאים במקומות שונים במערכת העיכול.
קיימים סוגים שונים של אנזימי עיכול אשר ביכולתם לעכל חלבונים, פחמימות ושומנים..
מערכת העיכול בנויה ממספר איברים.
הפה הוא האיבר הראשון במערכת העיכול המפריש אנזימים.
הפירוק הראשוני של האוכל מתרחש בפה.
תחילה, עם כניסת המזון, השיניים מפרקות את האוכל לפיסות קטנות יותר.
פירוק כזה הוא תנאי הכרחי לפעולת אנזימים הטובה ביותר.
האנזימים הנמצאים בפה מופרשים בעיקר מבלוטות הרוק:
עמילאז ('מפרק עמילן') של הרוק – נקרא גם פטיאלין.
מפרק את הפחמימות המורכבות – עמילן וגליקוגן, לפחמימות פשוטות – גלוקוז (סוכר ענבים).
ליזוזים – מפרק מרכיב סוכרי בדופן התא של חיידקים וכך קוטל חיידקים (בעיקר מסוג גראם-חיוביים).
ליפאז ('מפרק שומן') של הלשון – מפרק טריגליצרידים (שלוש חומצות שומן הקשורות לגליצרול) לדיגליצריד (שתי חומצות שומן הקשורות לגליצרול) ולחומצת שומן חופשית.
הסביבה החומצית שבקיבה מאפשרת תהליכים שונים למספר אנזימים הנמצאים בקיבה:
ליפאז קיבתי – כמו ליפאז של הלשון, מפרק שומן (טריגליצריד) לחומצת שומן ולדי-גליצריד בסביבה חומצית.
פפסין – הוא סוג של פרוטאז (מפרק חלבונים), המופרש כפפסינוגן שאינו פעיל, אך חומציות הקיבה הופכת אותו לפעיל.
רנין (בקיבה של מעלי גירה) – מפרק את קזאין החלב לקריש חלב, ומשחרר מינרלים מהחלב.
מקורם של אנזימים אלו הוא בבלוטות הכבד.
הלבלב הוא בלוטה שמפרישה הורמונים ואנזימים.
חלק מהאנזימים הם אנזימי עיכול המסייעים בתהליך פירוק המזון.
האנזימים שהלבלב מפריש פועלים במעי הדק:
פרוטאזות – אנזימים האחראים על פירוק חלבונים (מזרזים את פירוק הקשרים הפפטידים).
מחסור בפרוטאז עלול לגרום לחרדה, לנדודי שינה, למיעוט סוכר בדם, לעצבנות ולשינויים קיצוניים במצבי הרוח.
בנוסף לכך, המחסור משפיע על רגישות לדלקות פרקים, אוסטאופרוזיס ומחלות נוספות הקשורות למחסור בסידן וגורם לירידה בחיוניות מערכת החיסון.
טריפסין – ממשיך את פירוק החלבונים שהחל בקיבה.
הוא פועל באתרים הכוללים חומצת אמינו בסיסית.
הטריפסין נוצר בלבלב בצורה לא פעילה הנקראת טריפסינוגן, מופרש למעי הדק ושם האנזים אנטרוקינאז הופך אותו לפעיל.
כימוטריפסין – אחראי על פירוק החלבונים באתרים הכוללים חומצת אמינו שהיא ארומטית.
גם הוא נוצר בלבלב בצורה לא פעילה (כימוטריפסינוגן) והופך לפעיל על ידי אנזים בשם אנטרוקינאז של התריסריון.
קרבוקסיפפטידז, מנתק חומצת אמינו שבקצה החלבון.
אלסטאזות, המפרקות חלבוני אלסטין ומספר חלבונים נוספים.
ליפאזות – אנזימים האחראים על פירוק שומנים.
ליפאז הלבלב – המפרק טריגליצרידים לחומצות שומן וגליצרול.
נוקלאזות – אנזימים שונים המפרקים את חומצות הגרעין DNA וRNA.
המעי הדק הוא איבר ארוך בצורת צינור וכולל את התריסריון, האילאום והג'ג'ונום.
האנזימים עובדים בו בצורה יעילה יותר מפני שהמזון נמצא שם זמן רב יותר מאשר באיברים אחרים בשל אורכו.
מלטאז – מפרק מלטוז לשתי פרודות גלוקוז.
לקטאז – מפרק לקטוז לגלוקוז ולגלקטוז (מיוצר אצל תינוקות אך מתמעט עם הגדילה עד שייצורו בגוף נפסק.
בעקבות מוטציה ממשיך להיות מיוצר בבגרות אצל חלק מהאוכלוסייה)
סוכראז – מפרק סוכרוז לגלוקוז ולפרוקטוז.
אנזימים אמילוליטיים: עמילאז – מפרקים עמילן ופחמימות.
ארפסין – מפרק פוליפפטידים לחומצות אמינו.
אנטרוקינאז – הופך טריפסינוגן לטריפסין במעי הדק.
אנזימים פרוטאוליטיים: טריפסין, כימוטריפסין, קרבוקסיפפטידאז – אחראיים כאמור על פירוק חלבונים ופוליפפטידים לדיפפטים וחומצות אמינו.
אנזימים ליפוליטיים, ליפז, פוספוליפז ואסטראז – מפרקים שומנים לחומצות שומן וגליצרול.
מקורם של אנזימים אלו הוא בלבלב.
לאנזימים שני מקורות – באוכל ובמערכת העיכול.
כאשר האוכל מעובד בטמפרטורות גבוהות, או שהוא משומר, מיובש, או מוקפא ומוקרן (מזון מוקרן הוא מזון שנחשף לקרינת גאמא ללא מגע ישיר עם הקרינה.
מזון מוקרן לשם שימור המזון ומניעת התפשטות חיידקים), אנזימי העיכול נהרסים והגוף עובד קשה יותר כדי להפיק אותם.
בנוסף, מחסור באנזימי עיכול מפחית את הזמינות של האנזימים המטבוליים שהם אנזימים הנמצאים בתאים ובדם ותפקידם לעזור בחילוף החומרים (מטבוליזם), מחסור באנזימים אלה הוא השורש לכל המחלות המטבוליות הגנטיות, הפוגעות ביכולת הבסיסית של הגוף להתמודד עם מרכיבי התזונה הבסיסיים.
במשך הזמן יכולת הגוף לייצר אנזימים יורדת.
בקרב בני אדם בגיל 65 פועלים בגוף כשליש מהאנזימים הנחוצים לו.
פירות מסוימים ידועים כמקור משמעותי לאנזימים:
הברומלין מצוי באננס, הפפאין מצוי בפפאיה – תפקידם לפרק חלבונים.
כמויות גבוהות של פרוטאזות מצויות בקיווי, גויאבה ושורש ג'ינג'ר.
אנזו (שם מדעי: Anzu) הוא סוג דינוזאור תרופוד בעל מקור קרני ממשפחת הקנגנתיים.
הוא קרוי על שם האל המסופוטמי הקדום אנזו .
המאובנים שלו נמצאו ב-2014 בדקוטה הצפונית ודקוטה הדרומית, ארצות הברית.
בסוג היה מין בודד - Anzu wyliei.
האנזו היה מהגדולים שבאובירפטורוזאורים של אמריקה הצפונית והגיע לאורך 3.5 מטרים, לגובה 1.5 מטר ולמשקל 200-300 ק"ג.
הוא היה שני בגודלו במשפחה רק לגיגנטורפטור ממונגוליה.
הוא היה מצויד במקור קרני גדול וחסר שיניים בעל לסת עליונה רחבה יותר מהתחתונה, צוואר ארוך, רגליים ארוכות וכנראה שהיה מכוסה בנוצות.
הוא הכיל "כיפת עצם" דמוית חצי-ירח.
האנזו היה בנוי אכילת מגוון מזונות ולא התמחה בטריפת חיות או בלעיסת עשבים.
הוא אולי דמה באורח חייו ליען מודרני.
ממאובנים של קרוביו כנראה שהוא טיפל בביציו וקינן על הקרקע.
דינוזאור זה נכחד לפני 66 מיליון שנה בהכחדת הקרטיקון הגדולה.
אנזלם פרנץ, נסיך טורן וטקסיס השני היה נסיך טורן וטקסיס השני, מנהל הדואר הכללי של הדואר הקיסרי, וראש בית טורן וטקסיס מ-21 בפברואר 1714 עד מותו.
אנזלם פרנץ היה הילד הבכור ובנם של אויגן אלכסנדר פרנץ, נסיך טורן וטקסיס הראשון ואנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן.
תאריך לידתו אינו ידוע, אך אנזלם פרנץ הוטבל ב-30 בינואר 1681 בכנסייה בבריסל.
תחת אביו, בתחילת מלחמת הירושה הספרדית ניהול הדואר הקיסרי הועבר מבריסל לפרנקפורט.
המעבר שלו לפרנקפורט נמשך כמה שנים, וגם למועצת העיר היו כמה התנגדויות, ובכל מקרה הבנייה של הארמון לקחה אף היא זמן רב.
משנת 1737 הוא חי בארמון הלא גמור בפרנקפורט, אך לאחר מכן חזר בשנת 1739 לבריסל, שם הוא מת באופן בלתי צפוי ב-8 בנובמבר אותה שנה.
ב-10 בינואר 1703 התחתן אנזלם פרנץ עם האצילה הצ'כית, מריה לודוביקה אנה פרנצסקה, נסיכת לובקוביץ', בתם של הנסיך פרדיננד אוגוסט לאופולד מלובקוביץ', דוכס זאגן ומריה אנה וילהלמינה, מרקיזת באדן-באדן, ממנה נולדו לו ארבעה ילדים:
אלכסנדר פרדיננד, נסיך טורן וטקסיס השלישי (1704–1773)
פיליפינה אלאנורה מריה, נסיכת טורן וטקסיס (1705–1706)
מריה אוגוסטה, נסיכת טורן וטקסיס (1706–1756)
כריסטיאן אדם אגון, נסיך טורן וטקסיס (1710–1745)
אנזו סקוילינו ג'וניור הוא שחקן קולנוע וצלם אנגלי.
סקווילינו נולד ב-1966 בשפילד, אנגליה להורים ממוצא אנגלי ואיטלקי.
הוא למד אומנות בתיאטרון האקדמי "Mountview" בלונדון.
הוא החל להופיע בטלוויזיה ב-1988 והתפרסם ממשחקו במחזמר "Buddy: The Buddy Holly Story", מ-1989 בתיאטראות וסט אנד בתור ריצ'י ואלנס, גיטריסט שהיה מחלוצי הרוק אנד רול.
הוא שיחק בתפקידים רבים, לרוב בתפקידים קומיים או שוליים.
סקווילינו נשוי מאז 2006 לג'יימי אליסון ולהם 2 ילדים.
שומר הראש ואשתו של המתנקש - 2021
אנזו ז'אק רודולף אבוסה הוא כדורגלן קמרוני המשחק בעמדת המגן השמאלי בקבוצת הלאס ורונה ובנבחרת קמרון.
אבוסה גדל במחלקות הנוער של אמיין ולאנס.
הוא החל את הקריירה המקצוענית שלו במדי הקבוצה הבוגרת של לאנס במסגרת ליגת המשנה הצרפתית בשנת 2017, ובסך הכל ערך שתי הופעות ליגה במדי המועדון.
ב-27 ביוני 2019 חתם אבוסה ללה מאן, העולה החדשה לליגת המשנה הצרפתית.
הוא שיחק במועדון במשך עונה אחת, בה ערך 16 הופעות ליגה.
ב-16 ביולי 2020 חתם אבוסה על חוזה לשלוש עונות באנז'ה מליגת העל הצרפתית.
ב-22 באוגוסט ערך את הופעת הבכורה שלו במועדון, בניצחון 0–1 על דיז'ון במסגרת המחזור הראשון בליגה לעונת 2020/2021. בסך הכל ערך 33 הופעות ליגה במדי המועדון.
ב-29 ביולי 2022 חתם אבוסה על חוזה לחמש עונות באודינזה מהסרייה א'.
ב-5 באוגוסט ערך את הופעת הבכורה שלו במועדון, בניצחון 2-1 על פרלפיסאלו במסגרת המחזור הראשון של קופה איטליה.
ב-13 באוגוסט ערך את הופעת הבכורה שלו בליגה, בהפסד 2–4 למילאן במסגרת המחזור הראשון לעונת 2022/2023.
ב-29 בינואר 2025 הושאל ליגלוניה ביאליסטוק הפולנית עד לסוף העונה.
ב-13 ביולי 2025 הושאל להלאס ורונה.
ב-23 בספטמבר 2022 ערך אבוסה את הופעת הבכורה שלו בנבחרת קמרון, בהפסד 0–2 לנבחרת אוזבקיסטן במשחק ידידות.
אנזים מכסה (CE) הוא אנזים המזרז את ההתקשרות של הקצה 5' למולקולות RNA שליח הנמצאות בתהליך של סינתזה בגרעין התא בשלבים הראשונים של ביטוי גנים.
הוספת הכיסוי בקצה 5' מתרחשת תוך כדי תהליך קו - טרנסקריבטציה, לאחר שמולקולת ה-RNA הגדלה מכילה מעט כמו 25 נוקלאוטידים.
התגובה האנזימטית מזורזת באופן ספציפי על ידי תחום ה-Carboxyl-terminal הפוספוריל (CTD) של RNA פולימראז II.
מכסה 5' הוא אפוא ספציפי ל-RNA המסונתז על ידי פולימראז זה ולא אלה המסונתזים על ידי RNA פולימראז I או RNA פולימראז III.
Pre-mRNA עובר סדרה של שינויים - כיסוי 5', שחבור ופוליאדנילציה של קצה 3' לפני הפיכתו ל-mRNA בוגר שיוצא מהגרעין לתרגום לחלבונים פונקציונליים ומכסה של קצה 5' הוא הראשון מבין השינויים הללו.
שלושה אנזימים, RNA triphosphatase, guanylyltransferase (או CE), ומתילטרנספראז מעורבים בתוספת של כובע 5' המתיל ל-mRNA.
כיסוי הוא תהליך בן שלושה שלבים המנצל את האנזימים RNA טריפוספטאז, גואנילילטרנספראז ומתילטרנספראז.
באמצעות סדרה של שלושה שלבים, הכיסוי מתווסף לקבוצת ההידרוקסיל 5' של הנוקלאוטיד הראשון של גדיל ה-mRNA הגדל בזמן שהתעתוק עדיין מתרחש.
ראשית, RNA 5' triphosphatase מבצע הידרוליזה של קבוצת הטריפוספט 5' לייצור דיפוספט-RNA.
לאחר מכן, תוספת של GMP על ידי guanylyltransferase מייצרת את מכסה הגואנוזין.
לבסוף, RNA methyltransferase מעביר קבוצת מתיל למכסה הגואנוזין כדי להניב כובע 7-מתילגואנוזין המחובר לקצה 5' של התמליל.
שלושת האנזימים הללו, הנקראים ביחד אנזימי המכסה, מסוגלים לזרז את התגובות שלהם רק כאשר הם מחוברים ל-RNA פולימראז II, אנזים הכרחי לתעתוק ה-DNA לקדם-mRNA.
כאשר הקומפלקס הזה של RNA פולימראז II ואנזימי המכסה מושג, אנזימי המכסה מסוגלים להוסיף את המכסה ל-mRNA בזמן שהוא מיוצר על ידי RNA פולימראז II.
RNA אאוקריוטי חייב לעבור סדרה של שינויים על מנת שיוצא מהגרעין ויתורגם בהצלחה לחלבוני תפקוד, שרבים מהם תלויים ב-mRNA מכסת, שינוי ה-mRNA הראשון שמתרחש.
כיסוי 5' חיוני ליציבות mRNA, שיפור עיבוד mRNA, ייצוא ותרגום mRNA.
לאחר כיסוי מוצלח, אירוע זרחון נוסף מתחיל גיוס של מכונות הנחוצות לשחבור RNA, תהליך שבאמצעותו מסירים אינטרונים כדי לייצר mRNA בוגר.
הוספת הכיסוי על ה-mRNA מעניקה הגנה לתעתיק מפני אקסונוקלאזים המפרקות RNA לא מוגן ומסייעות בתהליך הובלת הייצוא הגרעיני, כך שניתן לתרגם את ה-mRNA ליצירת חלבונים.
תפקידו של כובע 5' חיוני לביטוי האולטימטיבי של ה-RNA.
אנזים המכסה הוא חלק ממשפחת העל של נוקלאוטידיל טרנספראזות קוולנטיות, הכוללת גם ליגזות DNA ולגזות RNA.
האנזימים של משפחת-על זו חולקים את קווי הדמיון הבאים:
אזורים שמורים הידועים כמוטיבים I, II, III, IIIa, IV, V ו-VI, המסודרים באותו סדר ובמרווחים דומים
מוטיב המכיל ליזין KxDG (מוטיב I)
אנזים המכסה מורכב משני תחומים, תחום נוקלאוטידיל טרנספראז (NTase) ותחום C-terminal oligonucleotide binding (OB).
תחום ה-NTase, השמור באנזימי מכסה, ליגזות DNA ו-RNA, מורכב מ-5 מוטיבים, I, III, IIIa, IV ו-V.
מוטיב I או KxDG הוא האתר הפעיל שבו הקוולנטי (lysyl) - נוצר מתווך N-GMP.
גם תחום ה-NTase וגם ה-OB עוברים שינויים קונפורמטיביים המסייעים בתגובת המכסה.
אנזימי מכסה נמצאים בגרעין של תאים אוקריוטיים.
בהתאם לאורגניזם, אנזים המכסה הוא פוליפפטיד חד-פונקציונלי או דו-פונקציונלי.
הגואנילילטרנספראזות (Ceg1) של Saccharomyces cerevisiae מקודדות על ידי הגן CEG1 ומורכבות מ-459 חומצות אמינו (53-kD).
ה-RNA triphosphatase (Cet1) הוא פוליפפטיד נפרד בן 549 חומצות אמינו (80-kD), המקודד על ידי הגן CET1. אנזים המכסה האנושי הוא דוגמה לפוליפפטיד דו-פונקציונלי, שיש לו גם תחומים טריפוספטאז (N-טרמינל) וגם גואנילילטרנספראז (C-טרמינל).
תחום ה-mRNA הגואנילילטרנספראז האנושי של אנזים המכסה מורכב משבעה סלילים וחמישה עשר גדילי β המקובצים לשלושה, חמישה ושבעה גדילים, המסודרים כגליונות β אנטי מקבילים.
למבנה האנזים יש שלושה תת-תחומים המכונים ציר, בסיס ומכסה.
אתר הקישור של GTP ממוקם בין הציר לתחום הבסיס.
תחום המכסה קובע את הקונפורמציה של שסע האתר הפעיל, המורכב מאתר הקישור של GTP, פוספואמיד המקשר בין ליזין ושאריות שמסביב.
תחום ה-guanylyltransferase מקושר לתחום הטריפוספטאז באמצעות מבנה לולאה גמיש של 25 חומצות אמינו.
השחבור תלוי בנוכחות של מכסה 7-methylguanosine.
פגם בשחבור יכול להתרחש כתוצאה ממוטציה (ות) ב-guanylytransferase, שיכולה לעכב את פעילות האנזים, ולמנוע את היווצרות המכסה.
עם זאת, חומרת ההשפעה תלויה במוטציית ה-guanlyltransferase.
יתר על כן, ה-guanylyltransferase מקל על דיכוי תעתיק בתיווך NELF.
NELF יחד עם DSIF מונעים התארכות שעתוק.
לפיכך, מוטציות באנזים יכולות להשפיע על התארכות התעתוק.
אַנְזוֹר מֶכְּווַאבִּישְּׁווִילִי (בגאורגית: ანზორ მექვაბიშვილი; נולד ב-5 ביוני 2001 בטביליסי שבגאורגיה) הוא כדורגלן גאורגי המשחק בעמדת הקשר האחורי בקבוצת CSU קראיובה מליגת העל הרומנית ובנבחרת גאורגיה.
מכוואבישווילי גדל במחלקת הנוער של דינמו טביליסי.
בשנת 2020 החל לשחק בקבוצה הבוגרת של המועדון במסגרת ליגת העל הגאורגית.
ב-25 במרץ 2022 ערך מכוואבישווילי את הופעת הבכורה שלו בנבחרת גאורגיה, בניצחון 1-0 על נבחרת בוסניה והרצגובינה במשחק ידידות.
נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.
נכלל בסגל נבחרת גאורגיה לטורניר יורו 2024.
אנחל יסיד טורס קיניונס (בספרדית: Ángel Yesid Torres Quiñones; נולד ב-6 באפריל 2000 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת דינמו קייב מליגת העל האוקראינית.
טורס גדל במחלקות הנוער של ריאל אקדמיה ופורטו.
בשנת 2019 החל לשחק בקבוצת המילואים של פורטו.
ב-20 בינואר 2021 חתם טורס באלברקה מהליגה הפורטוגלית השלישית, במדיה ערך 26 הופעות ליגה והבקיע ארבעה שערים.
ב-1 ביולי 2022 חתם טורס בבלזאן מליגת העל המלטזית.
בעונתו הראשונה במועדון ערך 23 הופעות ליגה, בהן הבקיע 15 שערים.
אנחל ברני (בספרדית: Ángel Berni; 9 בינואר 1931 – 24 בנובמבר 2017), היה כדורגלן פרגוואי, ששיחק בעמדת החלוץ.
ברני החל את הקריירה בשנת 1949 במועדון קלוב אולימפיה מהעיר אסונסיון.
לפני כן שיחק בין השנים 1945–1949 בקבוצת הנוער שלה.
אחרי שנתיים בה, עבר ברני לבוקה דה קאלי הקולומביאנית עימה זכה במהדורה הראשונה של הגביע הקולומביאני בעונת 1950/1951. שנה אחר כך עבר לסן לורנסו הארגנטינאית, שם שיתף פעולה עם חלוצים גדולים כמו חוסה סנפיליפו ורנה פונטוני.
ברני סיים כמלך שערי הליגה בשנת 1954 עם 19 שערים, ובעונתו האחרונה בה זכה באליפות בשנת 1959. הוא עבר לאחר מכן ליריבתה חימנסיה לה פלאטה, שם לא הצליח להתייצב, ועזב את דרום אמריקה אחרי פחות משנה.
ברני עבר לריאל בטיס מספרד שבה סיים את הקריירה בשנת 1964.
במדי נבחרת פרגוואי היווה חלק מהסגל במשחקי מונדיאל 1950, אם כי לא לקח חלק כלל.
ברני זכה עימה בקופה אמריקה 1953, תוארה הראשון בהיסטוריה של הנבחרת, תוך כדי שהוא כובש במהלך הטורניר 4 שערים.
מלך השערים בליגה הארגנטינאית: 1954
אנזו ז'יאני צ'אטו אמביאיי הוא כדורגלן קמרוני-צרפתי המשחק בעמדת המגן הימני בקבוצת מונפלייה מליגת העל הצרפתית ובנבחרת קמרון.
צ'אטו גדל במחלקת הנוער של אנז'ה.
ב-3 באפריל 2022 ערך את הופעת הבכורה שלו בקבוצה הראשונה של המועדון, בהפסד 2-1 לברסט במסגרת המחזור ה-30 בליגת העל הצרפתית לעונת 2021/2022.
ב-10 ביוני 2023 ערך צ'אטו את הופעת הבכורה שלו בנבחרת קמרון, בתיקו 2-2 נגד נבחרת מקסיקו במשחק ידידות.
צ'אטו הוא בנו של כדורגלן נבחרת קמרון בעבר ביל צ'אטו .
אַנְחֶל דֶה סַאַוֶודְרָה, דּוּכָּס רִיבַס השלישי (בספרדית: Ángel de Saavedra y Ramírez de Baquedano, III Duque de Rivas; ) היה משורר, מחזאי, פוליטיקאי וראש ממשלה ספרדי יליד קורדובה.
הוא ידוע בעיקר בזכות מחזהו Don Álvaro o la fuerza del sino (דון אלווארו, או כוחו של גורל) (1835), ההצלחה הרומנטית הראשונה בתיאטרון הספרדי, והבסיס לאופרה כוחו של גורל מאת ג'וזפה ורדי.
קריירה צבאית ושלטונו של פרננדו השביעי
מוצאו של סאוודרה ממשפחת אצולה מקורדובה.
בשנת 1800, בהיותו בן תשע, הוא הפך לחבר מקביל בחיל המשמר (Cruz de Caballero de Malta – "צלב האבירים של מלטה").
בשנת 1806 סיים את הכשרתו, אותה החל בשנת 1795, ב-Seminario de Nobles ("סמינר האצילים") במדריד.
לאחר מכן הצטרף למשמר המלכותי הספרדי כסגן משנה (Alférez) בשנת 1807 והשתתף במלחמת חצי האי האיברי במסגרתו.
בשנת 1809 הוא נפצע בלחימה נגד חייליו של ז'וזף בונפרטה בקרב .
לאחר מכן הוא הועלה לדרגת קפטן הפרשים הקלים על ידי הגנרל ולאחר מכן שימש כשליש ראשון במטה הכללי.
במהלך השנים הבאות הוא עלה לדרגת קולונל (coronel) של חיל הפרשים.
במהלך המהפכה הספרדית בינואר 1820 ותקופת הממשל שלאחר מכן של שלוש שנים המאופיינת בליברליזם, הקריירה הפוליטית שלו החלה ב-1822 עם בחירתו לחבר בפרלמנט (Congreso de los Deputados), שם ייצג את האינטרסים של מחוז קורדובה במשך קדנציה אחת.
לאחר הפלישה הצרפתית לספרד ובעקבות כך עלייתו מחדש על כס המלוכה של המלך האבסולוטיסטי פרננדו השביעי, הוא נאלץ לצאת לגלות באנגליה ב-1823 בגלל דעותיו הליברליות לאחר שהרכוש שלו הוחרם.
לאחר שהות של חמש שנים במלטה, הוא יצא לגלות בצרפת ב-1830.
שלטונם של איזבלה השנייה וראש הממשלה
רק לאחר מותו של פרננדו השביעי, בספטמבר 1833 והחנינה שהכריזה יורשת העצר מריה כריסטינה, נסיכת שתי הסיציליות הוא חזר לספרד.
בנוסף לרכושו, הוא זכה גם בתואר דוכס ריבס (Duque de Rivas) בשנת 1834 לאחר מות אחיו הבכור.
במהלך תקופת הפרלמנט מ-1834 עד 1835 הוא היה חבר בסנאט כנציגה של המלכה הקטינה איזבלה השנייה.
ב-15 במאי 1836 מונה לשר הפנים (Minstro de Gobernación) בקבינט של , בו כיהן עד תום כהונת הממשלה ב-14 באוגוסט 1835. היה שוב חבר בסנאט בתקופת הפרלמנט מ-1837 עד 1838 כנציג של מחוז קדיס.
לאחר שהתעוררה תסיסה, הוא יצא לגלות בפורטוגל לזמן מה.
לאחר שובו, הוא נבחר מחדש לסנאטור בתקופת הפרלמנט מ-1843 עד 1844, וייצג את מחוז קורדובה.
בגלל יתרונותיו הפוליטיים, הוא מונה לבסוף לסנאטור לכל החיים (Senador Vitalicio) ב-15 באוגוסט 1845. מאוחר יותר הוא שימש כציר דיפלומטי בממלכת נאפולי בין השנים 1844 ל-1850, שם שימש אותו הסופר לעתיד כמזכיר.
במהלך המהומות ביולי 1854, הוא מונה לראש ממשלת ספרד (Presidente del Gobierno) ב-18 ביולי 1854, במקומו של , שמונה רק יום קודם לכן.
במקביל הוא קיבל לידיו את תפקיד שר הימיה (Minstro de Marina).
עם זאת, כבר למחרת הוא הוחלף כראש ממשלה על ידי העוצר לשעבר , אשר ביסס בכך את השלטון בן השנתיים של (Partido Progresista).
לאחר מכן הוא התרחק במידה רבה מהחיים הפוליטיים.
בשל שירותיו לספרות הספרדית, מונה סאוודרה בתחילה לחבר כבוד ב (Real Academia de Bellas Artes de San Fernando) ב-28 במאי 1834, לפני שמונה לחבר ב-1 באפריל 1846. ב-1 בפברואר 1852 הוא מונה ליועץ (Consiliario).
לבסוף, ב-3 בספטמבר 1854, הוא מונה לנשיא האקדמיה המלכותית לאמנויות יפות של סן פרננדו.
בשנים 1835–1837 הוא היה גם הנשיא המייסד של Ateneo Científico y Literario (), מוסד תרבותי פרטי.
בנוסף, בשנת 1847 הוא הפך לחבר באקדמיה המלכותית הספרדית, שם הוא היה הראשון שתפס את המושב (sillón) "c".
אנחל דה סאוודרה כתב בסך הכול 14 מחזות, כמו גם רומנים ואגדות, שנשכחו ברובם.
הוא התפרסם בזכות הדרמה פורצת הדרך שלו Don Álvaro o La fuerza del sino (1835), שפתחה את תקופת הזוהר של הרומנטיקה הספרדית וששימשה מודל לאופרה של ורדי.
מדובר בפרשת אהבה בחמש מערכות, שבה מעורבבים יסודות עממיים וטרגיים, חרוזים ופרוזה ומופרים כללי שלוש האחדויות.
מחזות אחרים כוללים את Ataúlfo ("אטאולפו") משנת 1814 (לא שרד), Aliatar ("אליאטר", 1816), Malek-Adhel ("מאלק-אדהל", 1820), Arias Gonzalo ("אריאס גונסאלו", 1827), El desengaño en un sueño ("אכזבה בחלום"), Lanuza ("לנוסה") והקומדיה Tanto vales cuanto tienes ("אתה שווה כמה שיש לך").
הטרגדיה "אליאטר" עוסקת באהבה בין ערבי לאלווירה הנוצריה, אלגוריה של האומה הספרדית בסגנון הרומנים המוריים, El Duque de Aquitania ("הדוכס מאקוויטניה") דן בנושא העריץ והמאבק לחופש, המחזה בחרוזים "לנוסה" עוסק בסופן של חירויות של כתר אראגון בקרב חיילי פליפה השני, מלך ספרד, ומייצג ביקורת עקיפה על פרננדו השביעי ועריצותו.
הדמות הראשית, ראש העירייה לנוסה, נמצאת בקונפליקט בין חובה אזרחית לאהבה (גם כאן נקראת הדמות הנשית הראשית אלווירה), ובסופו של דבר הוא מוצא להורג.
היצירה הלירית החשובה ביותר של דוכס ריבס היא Romances históricos ("רומנים היסטוריים", 1841), עיבודים לאגדות עם בצורה הפופולרית של רומנים, אך גם Poesías ("שירים",1814), El desterrado ("הגולים"), El sueño del proscrito ("חלומו של פורע החוק"), A las estrellas ("אל הכוכבים") ו-Canto al Faro de Malta ("שירה למגדלור של מלטה").
al Faro de Malta (אל המגדלור של מלטה) עוסק בתחושת הטבע החדשה של המהגר הקרוע מבפנים.
ההקדמה של הסופר ל-El moro expósito o Córdoba y Burgos en el siglo X ("מורי אציל או קורדובה ובורגוס במאה העשירית") מ-1827; זהו מחזור של רומנים במשקל של על אגדת .